רותו מודן

רוּתוּ מודָן (נולדה ב-1 בפברואר 1966) היא אמנית, מאיירת ומחברת ספרי קומיקס ישראלית, זוכת עיטור אנדרסן, פרס אייזנר וארבע פעמים פרס מוזיאון ישראל לאיור ספר ילדים ע"ש בן-יצחק. מודן היא פרופסור חבר לאיור בחוג לתקשורת חזותית בבצלאל. מודן גדלה בשכונת הרופאים של תל השומר. אביה, פרופסור ברוך מודן, יליד פולין, היה חוקר בתחום הסרטן והאפידמיולוגיה וכיהן כמנכ"ל משרד הבריאות. אמהּ, פרופ' מיכאלה מודן, עסקה בביוסטטיסטיקה. אחותה דנה מודן היא שחקנית ומנחת טלוויזיה. אחותה הגדולה דלית היא רופאת ילדים. לאחר שסיימה בהצטיינות את לימודיה בבצלאל בירושלים החלה לערוך את המהדורה הישראלית של "מד מגזין" לצד ירמי פינקוס. יחד הם הקימו את קבוצת הקומיקס אקטוס טרגיקוס בשנת 1995. מודן זכתה בפרס האמן הצעיר לשנת 1997 ובפרס של אגף הנוער של מוזיאון ישראל לאיור ספר ילדים לשנת 2002. בשנת 2002 זכתה בעיטור כריסטיאן אנדרסן לספרות ילדים ונוער על איוריה בספר מאת אתגר קרת, "אבא בורח עם הקרקס". בשנת 2005 נבחרה כאמנית המצטיינת של הקרן למצוינות בתרבות. בשנת 2006 פרסמה מודן באנגלית את הרומן הגרפי "Exit Wounds". ב-2008 יצא הספר בעברית בשם "קרוב רחוק". בין מאי לאוקטובר 2007 כתבה טור ל"ניו יורק טיימס" בשם "Mixed Emotions" ("רגשות מעורבים"). לקראת סוף שנת 2007 זכתה לחשיפה רבה כאשר "טיים מגזין", אשר הוציא לכבוד סיום השנה גיליון של רשימות הטופ-10, הכליל את "Exit Wounds" ברשימת עשר "הנובלות הגרפיות" המובילות של אותה השנה. ביולי 2008 זכה ספר זה בפרס אייזנר. בשנת 2010 יצא לאור ספר ילדים שכתבה ואיירה, "סעודה אצל המלכה". הספר היה ראשון ברשימת רבי-המכר השנתית בקטגוריית ספרי ילדים לאותה שנה וזכה במקום שלישי במצעד הספרים כספר האהוב על תלמידי כיתות א'-ג' בישראל. ב-2012 יצא הספר לאור בארצות הברית בהוצאת Toon Books. בשנת 2013 יצא לאור הרומן הגרפי הנכס. הספר יצא לאור באנגלית ובעברית במקביל. ביולי 2014 זכה אף הוא בפרס אייזנר. בשנת 2020 יצא לאור הרומן הגרפי "מנהרות" בהוצאת כתר. מודן התגוררה תקופה בעיר שפילד שבאנגליה יחד עם בעלה עופר ברגמן ושני ילדיה. בקיץ 2009 חזרו לישראל ומאז הם גרים בתל אביב. "לא באנו להנות", עם אתגר קרת, הוצאת כתר, שנת 1996 "Mixed Emotions", שנת 2007. "Exit Wounds", הוצאת Drawn and Quarterly, ‏שנת 2006 "קרוב רחוק", הוצאת עם עובד, שנת 2008. "The Property", הוצאת Drawn and Quarterly, ‏ שנת 2013 "הנכס", הוצאת עם עובד, שנת 2013 מנהרות, הוצאת כתר, 2020 "קונכיית הסודות" (איור לספר של תמר ברגמן, הוצאת הקיבוץ המאוחד 1996) עבורו זכתה בציון לשבח בפרס בן-יצחק 1998 "שלושה מכל דבר" (איור לספר של רינה בן-שחר, הוצאת כנרת, שנת 1997) "איפה?" (איור לספר של תמר ברגמן, הוצאת הקיבוץ המאוחד, שנת 1998) עבורו זכתה בפרס בן-יצחק 2000 "אפאחד" (איור לספר של רונית חכם, הוצאת הקיבוץ המאוחד) "הילדה חיותה רואה ממותה" (איור לספר של חנוך לוין, הוצאת הקיבוץ המאוחד, שנת 1999) "אבא בורח עם הקרקס" (קומיקס עם אתגר קרת, הוצאת זמורה שנת 2000) עבורו זכתה בעיטור אנדרסן ובציון לשבח בפרס בן-יצחק 2002 "אמבטים" (איור לספר של נורית זרחי, הוצאת עם עובד, שנת 2001) עבורו זכתה בפרס בן-יצחק 2002 "מסבה של פחדנים" (איור לספר של רונית חכם, הוצאת הקיבוץ המאוחד, שנת 2003) "עלמה או היום השישי" (איור לספר של נורית זרחי, הוצאת עם עובד, שנת 2003) "מי שתה לי?" (איור לספר של שהם סמיט, הוצאת הקיבוץ המאוחד, שנת 2004) "מאיירים שרים ביאליק" (איור לשירים של ביאליק, ציבלין הוצאה לאור שנת 2005) "הספר הפנטסטי של נורית זרחי" (איור לספר של נורית זרחי הוצאת ידיעות אחרונות שנת 2008) "סעודה אצל המלכה" (איור וכתיבה, הוצאת עם עובד, שנת 2010) הסדרה הקטנה, אקטוס טרגיקוס, 1996 (אזלה) סידרת הכסף, אקטוס טרגיקוס, 1997 (אזלה) סידרת הוויקטורים, אקטוס טרגיקוס, 1998 (אזלה) ג'טלג, סיפורים מאת אתגר קרת, אקטוס טרגיקוס, 1999 פליפר 1 ו-2, אקטוס טרגיקוס, 2000 Actus' Box, אקטוס טרגיקוס, 2001 (גרסה אנגלית וגרסה צרפתית) ויקטור, הוצאת מודן, 2001 Happy End, אקטוס טרגיקוס, 2002 (אזל) הפי אנד (גרסה עברית), הוצאת מודן, 2002 היה הייתה צפרדע (לילדים), הוצאת מודן, 2003 Dead Herring Comics, אקטוס טרגיקוס, 2004 How to Love, אקטוס טרגיקוס, 2007 איך לאהוב, הוצאת מודן, 2009 תל אביב-ברלין, ספר מסע, Avant Verlag, 2010 (גרסה עברית וגרסה גרמנית) "איסטנבול מאלף ועד תו" (איור לספר של בני ציפר, הוצאת מודן (עכבר עולם), שנת 2000) רותו מודן, ב"לקסיקון הספרות העברית החדשה" רותו מודן בראיון וידאו ל-BBC Collective רותו מודן בריאיון ל-Publisher Weekly אתר הבית של רותו מודן הקרן למצוינות בתרבות Actus Tragicus - האתר הרשמי הטור בניו יורק טיימס Mixed Emotions קובי בן-שמחון, מלכת הבועה, באתר הארץ, 15 באוגוסט 2008 אסתי סגל, ‏על ספר האנימציה עטור הפרסים של רותו, באתר גלובס, 18 באוגוסט 2008 רחלה זנדבנק, קרוב להפליא, באתר הארץ, 19 בספטמבר 2008 דנה מודן, דנה מודן ורותו מודן - קרובות קרובות, באתר nrg‏, 30 בספטמבר 2008 יהודה אטלס, "סעודה אצל המלכה" מאת רותו מודן, מלווה מלכה, באתר הארץ, 10 בנובמבר 2010 שרי שביט, ציירי לי סיפור, באתר ynet, 21 בדצמבר 2010 פצ'ה קוצ'ה 11, תערוכה של רותו מודן בליווי הסבריה, 10 בפברואר 2011. עניין של טעם : רותו מודן, מודן בתוכניתו של גיל חובב, 18 ביוני 2012. סער גמזו, כל מה שחשבתם שקומיקס יכול להיות, באתר הארץ, 10 ביוני 2013 עופרה עופר אורן, "הנכס": איך נראים ציורים שאינם מסתירים את האמת, בבלוג סופרת ספרים, 1 בספטמבר 2014 דפנה לוי, כבוד: ספר הקומיקס של רותו מודן נבחר לאחד הטובים בעולם, באתר Xnet‏, 26 ביוני 2005 עופרה עופר אורן, "מנהרות": האם יצליחו לשנות את ההמזרח התיכון?, בבלוג "סופרת ספרים", 15 באוקטובר 2020 קובי מידן, ‏"אנשים בלילה" עם רותו מודן, באתר iCast‏, 16 ביוני 2013 רותו מודן בהרצאה על ניהול זמן שיחה עם רותו מודן, ערוץ מרכז הספר והספריות, 2015 רותו מודן, במסד הנתונים הקולנועיים IMDb (באנגלית) רותו מודן, באתר MusicBrainz (באנגלית) רותו מודן, דף שער בספרייה הלאומית רותו מודן, בלקסיקון הספרות העברית החדשה אתגר קרת, רותו מודן, ‏לא באנו להנות, באתר גוגל ספרים רותו מודן, ‏קרוב רחוק, באתר גוגל ספרים רותו מודן, ‏Exit wounds, באתר גוגל ספרים אתגר קרת, רותו מודן, ‏אבא בורח עם הקרקס, באתר גוגל ספרים שהם סמיט, רותו מודן, ‏מי שתה לי?, באתר גוגל ספרים Best Graphic Album-New, 2008 Eisner Awards. הקרן למצוינות בתרבות, אמנית מצטיינת. IBBY, IBBY Honour List (2002), June 2002, p.41. איתי שטרן, רותו מודן זכתה בפרס אייזנר, באתר nrg‏, 27 ביולי 2008. נירית אנדרמן וניו יורק טיימס, עכבר העיר אונליין, יש לנו מלכת קומיקס עולמית, באתר הארץ, 28 ביולי 2008. נירית אנדרמן, רותו מודן מוציאה רומן גרפי חדש והופכת את הסכסוך הישראלי-פלסטיני לאינדיאנה ג'ונס מבדר, באתר הארץ, 9 בספטמבר 2020